11. Opfølgning på sagsbehandlingsfrister på det sociale område efter høring (Åben)
Tidl. politisk behandling    SS-U, 08.11.22, pkt. 1, BS-U, 08.11.22, pkt. 4, AU, 09.11.22, pkt. 2
Forventet sagsgang
SS-U, BS-U, AU, ØK, BY
Lovgrundlag
Retsikkerhedsloven
SAGENS INDHOLD
Byrådet skal i denne sag tage stilling til opfølgning på sagsbehandlingsfrister på det 
sociale 
område 
(arbejdsmarkedsområdet, 
borgerservice, 
social- 
og 
sundhedsområdet samt børn- og familieområdet). Sagen samt vedhæftede notat 
sendes i høring hos Handicaprådet og Ældrerådet. 
Ifølge retssikkerhedsloven skal Byrådet fastsætte frister for, hvor lang tid der må gå, fra kommunen har 
modtaget en ansøgning om sociale ydelser, til kommunen har truffet en afgørelse. Kommunen skal ikke 
fastsætte frister, hvor der er fastsat en frist i loven. Sagsbehandlingsfristerne er fastsat ud fra, hvor 
tidskrævende de forskellige sagsgange er, herunder hvor omfattende dokumentationskravene er. Hvis 
kommunen ikke kan overholde fristen, skal borgeren have besked om, hvornår kommunen forventer at 
kunne træffe afgørelse i borgerens sag.
Byrådet behandlede på deres møde 24. november 2020 en sag vedr. sagsbehandlingsfrister. På mødet 
blev det besluttet, at Byrådet årligt skal følge op på udvalgte sagsbehandlingsfrister på det sociale område. 
Det drejer sig om følgende:
Børn og Kultur

Merudgiftsydelser

Tabt arbejdsfortjeneste

Vurdering af underretninger

Børnefaglige undersøgelser.
Social og Sundhed

Visitation til madservice

Visitation til botilbud

Visitation til personlig hjælp og pleje.
Job og Økonomi

Handicapkompenserende hjælpemidler

Personlig assistance til handicappede i erhverv

Aftale om refusion af sygedagpenge ved langvarig eller kronisk sygdom.
Børn og Kultur, Social og Sundhed samt Job og Økonomi har udarbejdet en oversigt over overholdelse af 
de udvalgte sagsbehandlingsfrister på socialområdet for perioden 1. september 2021 til 31. august 2022. I 
oversigten er fristerne opgjort efter den gennemsnitlige sagsbehandlingstid samt andelen af de behandlede 
sager, der overholder den fastsatte frist. Herudover er der bemærkninger til hver af de ti 
sagsbehandlingsfrister. Oversigten er vedlagt som bilag.
[adresse]: EMN-2020-26675
Dok-ID: 3455051
Sagsbehandler: emml
Byråd
20. december 2022  15:00
VURDERING
Opfølgningen viser, at den gennemsnitlige sagsbehandlingstid på alle områder, ligger inden for den 
fastsatte frist, på nær børnefaglige undersøgelser. Opfølgningen viser desuden, at overholdelsesprocenten 
på størstedelen af sagsområderne (otte ud af ti) ligger på mellem 80-100%. Det bemærkes, at Folketingets 
ombudsmand udtaler (FOU nr. 2015.10), at det er hensigtsmæssigt, at politiske sagsbehandlingsfrister skal 
fastlægges, således at de er realistiske i mindst 80 % af sagerne. For de resterende sagsområder (tabt 
arbejdsfortjeneste, børne-faglige undersøgelser og merudgiftsydelser), ligger overholdelsesprocenten 
mellem 60-77%. Dette er lavere sammenlignet med opgørelsen for sidste år.  
Årsagen til, at afgørelser om børnefaglige undersøgelser ikke falder inden for den fastsatte frist er, at 
sagsbehandlerne ofte afventer nødvendige undersøgelser fra eksterne samarbejdspartnere. Hvad angår 
merudgiftsydelser og tabt arbejdsfortjeneste skyldes den øgede sagsbehandlingstid bl.a., at 
sagsbehandlerne afventer manglende oplysninger fra eksterne parter samt en stigning i sagstallet i 
Børnehandicaprådgivningen. 
Fremover vil man i behandlingen af sager om tabt arbejdsfortjeneste have en opmærksomhed på, om der 
kan træffes afgørelser i flere sager på det foreliggende grundlag, hvis ikke oplysningerne modtages fra 
forældrene. 
Forvaltningerne vurderer, at overholdelse af sagsbehandlingsfristerne er på et tilfredsstillende niveau. Det 
vil sjældent være muligt at overholde en sagsbehandlingsfrist i samtlige sager, da der kan være 
ekstraordinært komplekse sager eller forsinkelser forårsaget af eksterne parter. 
Det bemærkes, at Favrskov Kommune altid tilstræber at afgøre sagerne hurtigst muligt og løbende arbejder 
på at optimere sagsbehandlingen.
Opfølgning på sagsbehandlingsfrister på det sociale område har været i høring i Handicaprådet og i 
Ældrerådet. Deres høringssvar er vedlagt som bilag.
Ældrerådet udtrykker i deres høringssvar tilfredshed med overholdelse af sagsbehandlingsfristerne på 
social- og sundhedsområdet og anerkender indsatsen, der ligger bag.
Handicaprådet 
opfordrer 
i 
deres 
høringssvar 
til, 
at 
[adresse] 
Kommune 
overholder 
sagsbehandlingsfristerne i minimum 80% af sagerne. Handicaprådet lægger desuden op til en diskussion 
af, hvorvidt personaleressourcerne i Børnehandicaprådgivningen er tilstrækkelige til at levere afgørelser 
inden for sagsbehandlingsfristerne.
ØKONOMI
Der er ingen økonomiske konsekvenser.
INDDRAGELSE
Opfølgning på sagsbehandlingsfrister på det sociale område har været i høring i Handicaprådet og i 
Ældrerådet.
INDSTILLING
Direktørerne for Børn og Kultur, Social og Sundhed samt Job og Økonomi indstiller til Byrådet:
1.
At opfølgningen på sagsbehandlingsfristerne godkendes.
BESLUTNING
Social- og Sundhedsudvalget, 6. december 2022:
Fraværende: Ingen
Indstilles godkendt.
Børne- og Skoleudvalget, 6. december 2022:
Fraværende: Ingen
Indstilles godkendt. Børne og Skoleudvalget indstiller til Byrådet, at den årlige opgørelse vedrørende 
sagsbehandlingsfrister afskaffes på Børne og Skoleudvalgets område.
Arbejdsmarkedsudvalget, 7. december 2022:
Fraværende: Ingen
Indstilles godkendt med den bemærkning, at Arbejdsmarkedsudvalget ønsker en belysning af, hvordan 
forvaltningens ressourceforbrug forbundet med udarbejdelsen af afrapporteringen af 
sagsbehandlingsfrister kan nedbringes. Herudover ønskes en vurdering af, hvorvidt ressourceforbruget 
forbundet med udarbejdelsen af afrapporteringen er i overensstemmelse med den værdi data giver. Der 
ønskes tillige en vurdering af, hvilke data, der kan hentes automatisk, og hvilke der skal indhentes 
manuelt i forbindelse med udarbejdelse af afrapporteringen.
Økonomiudvalget, 13. december 2022:
Fraværende: Ingen
Indstillingen fra direktørerne for Børn og Kultur, Social og Sundhed samt Job og Økonomi indstilles 
godkendt med den tilføjelse, at der administrativt udarbejdes forslag til, hvordan arbejdet med opfølgningen 
på sagsbehandlingsfristerne kan effektiviseres og optimeres. Heri indgår også en vurdering af om de lokalt 
fastsatte frister kan ændres eller udgå.  
Byrådet, 20. december:
Fraværende: Steen Kjeldsen og Daniel Overgaard
Økonomiudvalgets indstilling blev godkendt.
Bilag
1.
Overholdelse af udvalgte sagsbehandlingsfrister på socialområdet (3416658)
2.
Ældrerådets høringssvar (3454755)
3.
Handicaprådets høringssvar (3455040)
